als_Latn dik_Latn sag_Latn
14 mars 2015 - Disa foto të rralla të ish-kryeterorristit Osama Bin Laden kanë dalë në dritë.
Një shtëpi primitive e ndërtuar me baltë e gurë ne një zonë të largët mes maleve në Afganistan, të njohur si Tora Bora, ishte një nga strehat ku fshihej ish-lideri i Al Kaedas.
Fotot e publikuara nga CNN-i ishin shfaqur gjatë një seance të procesit gjyqësor ndaj një ish-ndihmësi të Bin Ladenit në Manhatan të akuzuar për terrorizëm.
Në këto foto, Bin Laden-i shfaqet herë me kallashnikov, herë përkrah nje anëtari të Al Kaedas, i ulur pranë librave islamike, e herë duke ecur me bastun. Fotot ishin realizuar nga një gazetar palestinez që ishte ftuar prej tij në vitin 1996. I ndjekur nga forcat amerikane pas sulmeve të 11 shtatorit, ai e braktisi strehën në dhjetor të vitit 2001 për t’u larguar në Pakistan, ku edhe u ekzekutua nga forcat speciale në vitin 2011.
/S.L. agjencia e lajmeve “Dyrrah”/
als_Latn als_Latn als_Latn als_Latn als_Latn